AH ปันผลสูง-พีอีต่ำ 
แนวโน้มปี 64 ของ AH เป็นปีที่พื้นตัวโดดเด่นในต่างประเทศยอดขายเพิ่มขึ้น 22% และคาดมีกำไรสุทธิ 1,116 ล้านบาท เพิ่มขึ้น 655% เมื่อเทียบกับปีก่อน
แนวโน้มปี 64 ของ AH เป็นปีที่พื้นตัวโดดเด่นในต่างประเทศยอดขายเพิ่มขึ้น 22% และคาดมีกำไรสุทธิ 1,116 ล้านบาท เพิ่มขึ้น 655% เมื่อเทียบกับปีก่อน
21 ส.ค. 2564

คุณค่าบริษัท                              
มีการวิเคราะห์กันว่า แนวโน้มรวมปี 2564 ของบริษัท อาปิโก ไฮเทค จำกัด (มหาชน) หรือ AH เป็นปีที่พื้นตัวโดดเด่น รับแรงหนุนจากอุตสาหกรรมรถยนต์ฟื้นตัว โดยเฉพาะตลาดต่างประเทศประมาณยอดขาย 20,950 ล้านบาท เพิ่มขึ้น 22% และคาดมีกำไรสุทธิ 1,116 ล้านบาท เพิ่มขึ้น 655% เมื่อเทียบกับงวดเดียวกันของปีก่อน
ด้วยกำไรสุทธิครึ่งปีแรกมีสัดส่วนถึง 59% ของประมาณการทั้งปีจะทำให้มีแนวโน้มจะมากกว่าคาด ซึ่งจากประมาณการของนักวิเคราะห์ค่อนข้างอนุรักษ์นิยม ขณะเดียวกันมองไปถึงแนวโน้มปี 2565 จะได้รับคำสั่งซื้อใหม่เป็นรถกระบะ Global Model ช่วยเพิ่มยอดขายอีก 1,500 ล้านบาท หรือเพิ่มขึ้นประมาณ 8% ซึ่งจะทำให้ในปี 2565 เติบโตสูงต่อเนื่อง และอาจส่งผลบวกต่อไปยังในปี 2566
ขณะที่ผลการดำเนินงานไตรมาส สิ้นสุดวันที่ 30 มิถุนายน 2564 บริษัทมีรายได้รวมขยับขึ้นมาอยู่ที่ 4,977.91 ล้านบาท จากงวดเดียวกันของปีก่อน 2,119.03 ล้านบาท ส่งผลให้บริษัทพลิกมีกำไรสุทธิ 250.20 ล้านบาท หรือ 0.71 บาทต่อหุ้น จากงวดเดียวกันของปีก่อนขาดทุนสุทธิ 631.26 ล้านบาท หรือ 1.78 บาทต่อหุ้น โดยมีสาเหตุมาจากการฟื้นตัวของอุตสาหกรรมยานยนต์ การควบคุมต้นทุนและปรับปรุงประสิทธิภาพการผลิตที่ดีขึ้น และมีผลการดำเนินงานในธุรกิจการผลิตชิ้นส่วนยานยนต์ที่ดีขึ้น
ส่วนผลการดำเนินงานงวด 6 เดือนแรก สิ้นสุดวันที่ 30 มิถุนายน 2564 บริษัทมีรายได้รวมขยับขึ้นมาอยู่ที่ 10,716.97 ล้านบาท จากงวดเดียวกันของปีก่อน 7,188.63 ล้านบาท ส่งผลให้บริษัทพลิกมีกำไรสุทธิ 660.93 ล้านบาท หรือ 1.86 บาทต่อหุ้น จากงวดเดียวกันของปีก่อนขาดทุนสุทธิ 300.50 ล้านบาท หรือ 0.85 บาทต่อหุ้น โดยจากผลการดำเนินงานครึ่งแรกเติบโตแกร่ง อ้างอิงประมาณการจากผู้ผลิตรถยนต์ ทำให้มีการคาดว่าผลประกอบการของบริษัทในปี 2564 จะดีขึ้นอย่างมีนัยสำคัญ
นอกจากนี้ผลประกอบการแกร่ง ทางบริษัทฯ ประกาศจ่ายเงินปันผลระหว่างกาล งวดดำเนินงานวันที่ 1 ม.ค. 2564 ถึงวันที่ 30 มิ.ย. 2564 ตามมติการประชุมคณะกรรมการบริษัทฯ ณ วันที่ 16 สิงหาคม 2564 ด้วยอัตราการจ่ายปันผลเป็นเงินสด 0.47 บาทต่อหุ้น โดยกำหนดวันที่ไม่ได้รับสิทธิปันผล (XD) คือวันที่ 30 สิงหาคม 2564 ส่วนวันที่จ่ายปันผลวันที่ 14 กันยายน 2564
นอกจากนี้สิ่งที่น่าสนใจทางบล.เมย์แบงก์ กิมเอ็ง คำแนะนำ “ซื้อเก็งกำไร” ราคาเป้าหมาย 28 บาท และราคาหุ้นปัจจุบันมี Valuation ที่น่าสนใจซื้อขาย P/E ปี 2564 ที่ต่ำ 8.2 เท่า P/BV 1 เท่า และอัตราเงินปันผลตอบแทน 5.4%
…
ผู้ถือหุ้นรายใหญ่
รายชื่อกรรมการ